CELEX: E2008C0302
Language: et
Date: 2008-05-21 00:00:00
Title: EFTA järelevalveameti otsus nr 302/08/COL, 21. mai 2008 , Norra staatuse kohta seoses nakkusliku vereloomenekroosi ja viirusliku hemorraagilise septitseemiaga ning millega tunnistatakse kehtetuks 27. juuni 1994 . aasta EFTA järelevalveameti otsus nr 71/94/COL (viimati muudetud EFTA järelevalveameti 11. detsembri 2002 . aasta otsusega nr 244/02/COL)

12.2.2009   
            
            
               ET
            
            
               Euroopa Liidu Teataja
            
            
               L 41/32
            
         EFTA JÄRELEVALVEAMETI OTSUS
   
   nr 302/08/COL,
   21. mai 2008,
   Norra staatuse kohta seoses nakkusliku vereloomenekroosi ja viirusliku hemorraagilise septitseemiaga ning millega tunnistatakse kehtetuks 27. juuni 1994. aasta EFTA järelevalveameti otsus nr 71/94/COL (viimati muudetud EFTA järelevalveameti 11. detsembri 2002. aasta otsusega nr 244/02/COL)
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, eriti selle artiklit 109 ja protokolli nr 1,
   VÕTTES ARVESSE EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
   VÕTTES ARVESSE EMP lepingu I lisa I peatüki punktis 4.1.5 nimetatud õigusakti: nõukogu 28. jaanuari 1991. aasta direktiiv 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, mida on kohandatud EMP lepinguga selle protokolli nr 1 alusel, eriti kõnealuse direktiivi artiklit 5,
   ARVESTADES, et Norra esitas 3. mai 1994. aasta kirjas nõuetekohased põhjendused, et saada oma territooriumile nakkusliku vereloomenekroosi ja viirusliku hemorraagilise septitseemia osas heakskiidetud vööndi staatust, samuti riiklikud eeskirjad, mis tagavad kooskõla tingimustega, millest tuleb heakskiidetud vööndi staatuse säilitamiseks kinni pidada,
   ARVESTADES, et Norra tunnistati ameti 27. juuni 1994. aasta otsusega nr 71/94/COL heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas,
   ARVESTADES, et amet muutis 27. juuni 1994. aasta otsust nr 71/94/COL 4. detsembri 1996. aasta otsusega nr 220/96/COL, 25. juuni 1998. aasta otsusega nr 159/98/COL ja 11. detsembri 2002. aasta otsusega nr 244/02/COL,
   ARVESTADES, et otsusega nr 71/94/COL (mida on viimati muudetud 11. detsembri 2002. aasta otsusega nr 244/02/COL) sätestati, et käesoleva otsuse lisas osutatud Norra osad tunnistatakse heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas,
   ARVESTADES, et 26. novembril 2007. aastal tehti Norras Møre og Romsdali maakonnas kindlaks viirusliku hemorraagilise septitseemia puhang,
   ARVESTADES, et asjaomane Norra ametiasutus teavitas ametit meetmetest, mida võeti haiguse likvideerimiseks ja selle leviku tõkestamiseks,
   ARVESTADES, et amet hindas asjaomase Norra ametiasutuse esitatud teavet,
   ARVESTADES, et praeguses järgus tunduvad võetud meetmed olevat asjakohased,
   ARVESTADES, et amet on küsimust arutanud Euroopa Komisjoniga,
   ARVESTADES, et Norras ei ole nakkusliku vereloomenekroosi osas muutusi toimunud,
   ARVESTADES, et ameti seisukohta, et Norra, välja arvatud lisas osutatud Norra osad, tuleks siiski tunnistada heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas,
   ARVESTADES, et käesolevas otsuses esitatud meetmed on kooskõlas EFTA veterinaarkomitee arvamusega, mis abistab EFTA järelevalveametit,
   ON VASTU VÕTNUD KÄESOLEVA OTSUSE:
   
               1.
            
            
               Norra, välja arvatud lisas osutatud Norra osad, on tunnistatud heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas.
            
         
               2.
            
            
               Käesolevaga tunnistatakse kehtetuks EFTA järelevalveameti 27. juuni 1994. aasta otsus nr 71/94/COL (viimati muudetud 11. detsembri 2002. aasta otsusega nr 244/02/COL) Norra staatuse kohta seoses nakkusliku vereloomenekroosi ja viirusliku hemorraagilise septitseemiaga.
            
         
               3.
            
            
               Käesolev otsus jõustub 21. mail 2008.
            
         
               4.
            
            
               Käesolev otsus on adresseeritud Norrale.
            
         
               5.
            
            
               Otsus on autentne inglise keeles.
            
         
      Brüssel, 21. mai 2008
      
         
            EFTA järelevalveameti nimel
         
         
            president
         
         Per SANDERUD
         
         
            kolleegiumi liige
         
         Kristján Andri STEFÁNSSON
         
      
   
   
      LISA
      NAKKUSLIK VERELOOMENEKROOS
      Norra, välja arvatud Grense Jacobselvi ja Pasviki jõe püügialad, samuti nende vahele jäävad jõed ning nende rannikualad.
      VIIRUSLIK HEMORRAAGILINE SEPTITSEEMIA
      Norra, välja arvatud:
      
                  1.
               
               
                  Norra, välja arvatud Grense Jacobselvi ja Pasviki jõe püügialad, samuti nende vahele jäävad jõed ning nende rannikualad;
               
            
                  2.
               
               
                  Stranda ja Norddali omavalitsuste rannikualad, mis on piiritletud järgmiselt:
                  
                              —
                           
                           
                              idast joonega Norddalsfjordeni põhjaosas asuva Ligne praamikai ja Svarthammareni vahel;
                           
                        
                              —
                           
                           
                              loodest joonega Stofjordeni idaosas asuva Urda ja Stofjordeni lääneosas asuva Øygardsnakkeni vahel;
                           
                        
                              —
                           
                           
                              lõunast joonega Synnulvsfjordeni lääneosas asuva Dukevika ja punkti vahel fjordis, mis asub Synnulvsfjordeni idaosas asuvast mahajäetud Smoge talust 1 km kaugusel põhjas.